Marți, 26 martie, s-a desfășurat cea de-a 17-a etapă din Superliga Mureșeană de minifotbal.
Astfel, primul meci s-a disputat între AFC Nova Vita și ACS Portugalia, meci care s-a încheiat cu scorul de 5-0 pentru echipa Nova Vita. Cele cinci goluri ale echipei câștigătoare au fost marcate de Mircea Ungur, Laurențiu Moț, Viorel Saim și Andrei Moldovan (două goluri).
Cel de-al doilea meci s-a încheiat cu victoria celor de la ACS Pompierii Mureșeni, care au învins ACS Milu cu scorul de 5-1. Toate cele cinci goluri ale Pompierilor Mureșeni au fost marcate de Marius Mărginean (două goluri), Bogdan Blaga (două goluri) și Valentin Chirtes, singurul gol al celor de la Milu fiind marcat de Adrian Horsia.
Punctele acumulate de echipe au fost singurele care prezintă modificări în clasament, poziția echipelor fiind aceeași:
- AFC Nova Vita – 49 de puncte
- ACS Portugalia Târgu Mureș – 30 de puncte
- ACS Pompierii Mureșeni – 18 puncte
- ACS Milu – 2 puncte
Diana CĂRBUREAN